প্রথম ফরাসি প্রজাতন্ত্র
প্রথম গণরাষ্ট্র (ফরাসি: Première République), যা ইতিহাস-সঙ্কলনবিদ্যায় প্রায়শই বিপ্লবী ফ্রান্স এবং দাফতরিকভাবে ফরাসি গণরাষ্ট্র (ফরাসি: République française) নামে পরিচিত, ফ্রান্সের ইতিহাসে ফরাসি বিপ্লবকালীন ১৭৯২ সালের ২১শে সেপ্টেম্বরে প্রতিষ্ঠিত হয়েছিল। প্রথম গণরাষ্ট্র ১৮ই মে ১৮০৪ সালে নাপলেয়ঁ বনাপার্তের অধীনে প্রথম সাম্রাজ্যের ঘোষণা পর্যন্ত টিকে ছিল, যদিও সরকার-কাঠামো বেশ কয়েকবার পরিবর্তিত হয়েছিল। এই আমলকে ফরাসি রাজতন্ত্রের পতন ও বিলুপ্তি, জাতীয় সম্মেলন ও ত্রাসের রাজত্ব প্রতিষ্ঠা, থের্মিদরীয় প্রতিক্রিয়া ও ফরাসি পরিদফতরের প্রতিষ্ঠা এবং অবশেষে কনস্যুলেট তৈরি ও নাপলেওঁর ক্ষমতায় আরোহণের দ্বারা চিহ্নিত করা হয়েছিল।